ફિલ્મમા એક્ટિંગની વાત કરીએ તો આલિયાએ પોતાના દમ પર સમગ્ર ફિલ્મને સારી રીતે નિભાવી છે. પડદા પર આલિયાની સુંદરતા જ નહીં પરંતુ તેની એક્ટિંગ પણ એટલી જ પસંદ આવશે. પાકિસ્તાન આર્મી ઓફિસરના પાત્રમાં વિકી કૌશલે પણ સારી ભૂમિકા નિભાવી છે. એક રોયલ, સંતુલિત અને સારો વ્યક્તિ, જે પાકિસ્તાનમાં ભારત વિરૂદ્ધ થઇ રહેલી વાતોથી પોતાની પત્નીને થતા દુખને સમજે છે. રો એજન્ટની ભૂમિકામાં જયદીપ અહલાવતને જોઈને તમારૂં મન ખુશ થઈ જશે. રજિત કપૂર, શિશિર શર્મા, આરિફ જકારિયાએ પોત-પોતાના પાત્રોને સારી રીતે ન્યાય આપ્યો છે. આલિયાના માતાના પાત્રમાં તેની રિયલ માતા સોની રાજદાનના ખૂબ ઓછા સીન છે. મેઘના ગુલઝારનું તેવા નિર્દેશકોમાં લેવામાં આવે છે જેને ફિલ્મની કહાની અને પોતાના પાત્રો પર પકડ રાખવી સારી રીતે આવડે છે. તેમના નિર્દેશનની કળા તમારી નજરને એક પળ માટે પણ સ્ક્રીનથી હટવા નહીં દે. તેમના નિર્દેશનમાં એટલો પાવર છે કે કહાની સાથે સાથે તમે પાકિસ્તાનની સરહદમાં હોય તેવો અનુભવ કરશો.